Jørgen Erikssøn
Store norske leksikon,Religion og filosofi,Religioner og livssyn,Kristendom,Den norske kirke
Jørgen Erikssøn var en norsk biskop. Han var i 1559–1560 rektor ved katedralskolen i Bergen og slottskapellan på Bergenhus fra 1560–1566. Deretter studerte han i flere år i København og Wittenberg, tok magistergraden i filosofi i København og ble i 1571 superintendent (biskop) i Stavanger. Der arbeidet han med stor energi for å gjennomføre den nye lutherske (protestantiske) kirkeordenen, brakte kirketukten på fote, forbedret skolen, restaurerte domkirken og førte tilsyn med prestene og menighetene i sitt stift. Hans uredde innsats skaffet ham mange fiender.
I Stavanger holdt han en rekke kraftige botsprekener over profeten Jonas, og utgav dem senere til veiledning for prestene: Jonæ Prophetis skiøne Historia udi 24 Predicken begreben (1592), som sammen med Jens Nilssøns prekener er det viktigste minnet om reformasjonsårhundrets forkynnelse i vårt land. Han ble begravd i Stavanger domkirke. Les mer i Store norske leksikon Jørgen Erikssøn i Norsk biografisk leksikon reformasjonen kristendommens historie i Norge